CELEX: 32017R0173
Language: hr
Date: 2017-02-01 00:00:00
Title: Provedbena uredba Komisije (EU) 2017/173 оd 1. veljače 2017. o izmjeni Uredbe (EZ) br. 1292/2008 i Provedbene uredbe (EU) br. 887/2011 u pogledu naziva nositelja odobrenja za Bacillus amyloliquefaciens CECT 5940 i Enterococcus faecium CECT 4515 (Tekst značajan za EGP. )

2.2.2017   
            
            
               HR
            
            
               Službeni list Europske unije
            
            
               L 28/5
            
         PROVEDBENA UREDBA KOMISIJE (EU) 2017/173
   оd 1. veljače 2017.
   o izmjeni Uredbe (EZ) br. 1292/2008 i Provedbene uredbe (EU) br. 887/2011 u pogledu naziva nositelja odobrenja za Bacillus amyloliquefaciens CECT 5940 i Enterococcus faecium CECT 4515
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:
   
               (1)
            
            
               U skladu s člankom 13. stavkom 3. Uredbe (EZ) br. 1831/2003 trgovačko društvo Norel SA podnijelo je zahtjev za promjenu naziva nositelja odobrenja iz Uredbe Komisije (EZ) br. 1292/2008 (2) i Provedbene uredbe Komisije (EU) br. 887/2011 (3).
            
         
               (2)
            
            
               Podnositelj zahtjeva tvrdi da je društvo Evonik Nutrition & Care GmbH od društva Norel SA steklo prava stavljanja na tržište dodataka hrani za životinje Bacillus amyloliquefaciens CECT 5940 i Enterococcus faecium CECT 4515 s učinkom od 4. srpnja 2016. Podnositelj zahtjeva dostavio je relevantne podatke kojima podupire svoj zahtjev.
            
         
               (3)
            
            
               Predložena promjena nositelja odobrenja u potpunosti je administrativne prirode i ne podrazumijeva novu procjenu predmetnih dodataka. Europska agencija za sigurnost hrane obaviještena je o zahtjevu.
            
         
               (4)
            
            
               Kako bi se trgovačkom društvu Evonik Nutrition & Care GmbH omogućilo korištenje pravima stavljanja proizvoda na tržište, potrebno je izmijeniti uvjete predmetnih odobrenja.
            
         
               (5)
            
            
               Stoga je Uredbu (EZ) br. 1292/2008 i Provedbenu uredbu (EU) br. 887/2011 potrebno na odgovarajući način izmijeniti.
            
         
               (6)
            
            
               Budući da ne postoje sigurnosni razlozi zbog kojih bi bilo potrebno odmah primjenjivati izmjene Uredbe (EZ) br. 1292/2008 i Provedbene uredbe (EU) br. 887/2011 predviđene ovom Uredbom, primjereno je osigurati prijelazno razdoblje tijekom kojeg se mogu potrošiti postojeće zalihe.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 1292/2008
   U stupcu 2. Priloga Uredbi (EZ) br. 1292/2008 naziv „Norel SA” zamjenjuje se nazivom „Evonik Nutrition & Care GmbH”.
   Članak 2.
   Izmjena Provedbene uredbe (EU) br. 887/2011
   Provedbena uredba (EU) br. 887/2011 mijenja se kako slijedi:
   
               (a)
            
            
               u naslovu, naziv „Norel SA” zamjenjuje se nazivom „Evonik Nutrition & Care GmbH”;
            
         
               (b)
            
            
               u stupcu 2. Priloga, naziv „Norel SA” zamjenjuje se nazivom „Evonik Nutrition & Care GmbH”.
            
         Članak 3.
   Prijelazne mjere
   Postojeće zalihe tih dodataka koji su u skladu s odredbama koje se primjenjuju prije datuma stupanja na snagu ove Uredbe mogu se nastaviti stavljati na tržište i upotrebljavati do njihova isteka.
   Članak 4.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Uredba Komisije (EZ) br. 1292/2008 od 18. prosinca 2008. o odobrenju Bacillus amyloliquefaciens CECT 5940 (Ecobiol i Ecobiol plus) kao dodatka hrani za životinje (SL L 340, 19.12.2008., str. 36.).
   
      (3)  Provedbena uredba Komisije (EU) br. 887/2011 od 5. rujna 2011. o odobrenju pripravka Enterococcus faecium CECT 4515 kao dodatka hrani za tovne piliće (nositelj odobrenja Norel SA) (SL L 229, 6.9.2011., str. 7.).